**Norsk Reservistforbund avdeling Kongsberg (NROF avd. Kongsberg) er en lokalavdeling i Norsk Reservistforbund. Våre medlemmer er normalt bosatt i kommunene i nærheten av Kongsberg. Avdelingens vedtekter, sammen med Norsk Reservistforbunds sentrale vedtekter, danner grunnlaget for avdelingens drift.**

|  |
| --- |
| **§1 – Formål** |
| NROF avd. Kongsberg:  |
| 1. |  | Er en frivillig, ikke politisk medlemsorganisasjon, primært for norske statsborgere som har gjennomført militær førstegangstjeneste. |
| 2. |  | Støtter opp under Forsvaret og forankrer forsvarsviljen med fokus på reservistenes kompetanse og motivasjon. |
| 3. |  | Vedlikeholder ferdigheter gjennom trening, kurs og konkurranser, særlig innenfor skyting, sanitet og feltsport. |
| 4. |  | Deltar på og gjennomfører foredrag og seminarer om forsvars- og sikkerhetspolitikk. |
| 5. |  | Deltar på minnemarkeringer for militær kultur og tradisjon. |
| 6. |  | Er en sosial møteplass primært for tidligere og nåværende militært personell. |
| **§2 – Organisasjon** |
| 1 |  | Avdelingens høyeste myndighet er Årsmøtet. |
| 2 |  | Avdelingens daglige drift ledes av et styre med leder, nestleder, sekretær, kasserer, styremedlem(mer) og vararepresentant(er). |
| 3 |  | For planlegging og gjennomføring av skyteaktiviteter velges en ansvarlig skyteleder med kompetanse i henhold til NROFs skytereglement. I tillegg nedsetter styret et skyte/våpenutvalg som ledes av skyteleder. Utvalget behandler spørsmål vedrørende aktivitet med våpen og erverv av våpen. Utvalget fører ammunisjonsregnskap og oversikt over avdelingens egne våpen. Styret kan gi nærmere retningslinjer for utvalgets oppgaver. |
| 4 |  | Styret kan oppnevne andre utvalg, grupper eller personer til å ivareta oppgaver som for eksempel feltidrett, verving osv., foruten ad hoc grupper til spesielle oppgaver. |
| 5 |  | Styret kan inngå samarbeid med andre forsvarsrelaterte foreninger dersom dette bidrar til å nå avdelingens formål. |
| **§3 – Medlemskap** |
| 1 |  | Medlem av avdelingen er normalt medlemmer av Norsk Reservistforbund som er bosatt i det distriktet avdelingen dekker, og som ikke har valgt å tilhøre en annen avdeling. |
| 2 |  | Om medlemskap, innmelding, utmelding og eksklusjon vises til NROFs sentrale vedtekter. |
| **§4 – Årsmøte** |
| 1 |  | Ordinært årsmøte holdes innen 15. mars det påfølgende år. |
| 2 |  | Innkalling til årsmøtet og sakslisten kunngjøres for medlemmene minst 14 dager før møtet. |
| 3 |  | Dersom et medlem ønsker å ta opp en sak som ikke er oppført i innkallingen, må saken være styret i hende minst en uke før årsmøtet. |
| 4 |  | Årsmøtet skal behandle følgende saker: |
|  | a) | Valg av to medlemmer til å underskrive protokoll. |
|  | b) | Årsberetning. |
|  | c) | Regnskap med revisjonsberetning. |
|  | d) | Ammunisjonsregnskap. |
|  | e) | Ansvarsfrihet for styret. |
|  | f) | Innmeldte saker. |
|  | g) | Budsjett med eventuelt forslag om tilleggskontingent. |
|  | h) | Aktivitetsplan for inneværende år.  |
|  | i) | Tentativ aktivitetsplan for kommende år. |
|  | j) | Valg av:* Styre i h.t. § 2, 2. ledd. Leder velges for ett år, de øvrige styremedlemmer og varamedlemmer for to år. Det tilstrebes at halvparten er på valg det enkelte år.
* Revisor for ett år.
* Valgkomité for ett år.
* På årsmøter i forkant av NROFs Landsmøte, representanter til dette i henhold til NROFs vedtekter.
* Representanter til andre samarbeidsfora som for eksempel kontaktutvalg, militære samfunn etc. ved behov.
 |
| 5 |  | Alle avstemninger avgjøres ved simpelt flertall, bortsett fra vedtektsendringer, som avgjøres ved 2/3 flertall. Alle medlemmer som er til stede og har betalt kontingent har stemmerett. Støttemedlemmer har ikke stemmerett. Fullmakter godtas ikke. Ved stemmelikhet har lederen dobbeltstemme. |
| 6 |  | Det føres protokoll over Årsmøtets forhandlinger. Protokollen undertegnes i henhold til § 4.4.a. |
| 7 | a) | Ekstraordinært årsmøte innkalles når styret finner det nødvendig eller minst 1/3 av de betalende medlemmene krever det. |
|  | b) | Ekstraordinært årsmøte innkalles med samme frist og på samme måte som ordinært årsmøte og kan kun behandle saker som er angitt i innkallingen. |
| **§5 – Styret** |
| 1 |  | Styret er beslutningsdyktig når lederen eller nestleder og minst 2 andre styremedlemmer eller vararepresentanter er til stede. |
| 2 |  | Styret skal: |
|  | a) | Lede avdelingens virksomhet i overensstemmelse med avdelingens og NROFs vedtekter. |
|  | b) | Behandle og fremme saker, gi uttalelser, oppnevne utvalg og komiteer ved behov. |
|  | c) | Rekruttere nye medlemmer til avdelingen/Forbundet.  |
|  | d) | Sørge for informasjons- og kontaktvirksomhet til medlemmer, militære enheter, presse og samarbeidende organisasjoner i distriktet og NROF.  |
|  | e) | I egen regi eller i samarbeid med andre organisasjoner, avdelinger eller militære enheter, arrangere møter, samlinger, skyting, feltsportarrangementer, sosialt samvær m.m. i den utstrekning forholdene innbyr til det. |
| 3 |  | Styret treffer beslutninger ved simpelt flertall. Ved stemmelikhet har lederen dobbeltstemme. |
| 4 |  | Styret fører protokoll over sine møter. Protokollen underskrives av tilstedeværende styremedlemmer. Protokollen skal godkjennes på det påfølgende styremøte. |
| **§6 – Økonomi** |
| 1 |  | NROFs Landsmøte fastsetter kontingenten. Medlemmenes kontingent betales direkte til NROF. |
| 2 |  | Avdelingens virksomhet finansieres ved en refusjon av den innbetalte kontingent. Refusjonsbeløpets størrelse pr. medlem fastsettes av NROFs Landsmøte. |
| 3 |  | Avdelingens årsmøte kan fastsette en tilleggskontingent til egen avdeling. NROF sentralt kan ikke gjøre krav på andel av slik tilleggskontingent, eller av andre inntekter, eller av andre midler, eiendeler eller utstyr som avdelingen måtte skaffe seg, dersom disse ikke er regulert av lovverk og forskrifter. |
| 4 |  | Regnskap følger kalenderåret og føres i henhold til god regnskapsskikk og oppsett for regnskap. Regnskapet revideres. |
| **§7 – Forholdet til NROF**  |
| 1 |  | For å bli gyldige må vedtektene godkjennes av NROFs Forbunds­styre. Ingen endring eller tilføyelse i vedtektene blir gyldige før de er godkjent av Forbundsstyret. |
| 2 |  | Etter gjennomført årsmøte skal avdelingen sende inn dokumentasjon iht. NROF sine vedtekter. Dokumentene må foreligge i forbundet for å kunne delta på landsmøtet og kunne gjøre krav på kontingentrefusjon. |
| 3 |  | Styret holder NROFs sekretariat best mulig infor­mert om avdelingens drift.  |
| **§8 – Vedtektsendringer** |
| 1 |  | Forslag til endringer skal kunngjøres for medlemmene sammen med innkalling til Årsmøte. |
| 2 |  | Vedtektsendringer, bortsett fra § 9, kan foretas av Årsmøtet med minst 2/3 flertall. Endringene må deretter godkjennes av forbundet. |
| **§9 – Oppløsning** |
| 1 |  | Avdelingen kan bare oppløses etter vedtak på Årsmøtet med 2/3 av de avgitte stemmer. Forslag til oppløsning kunngjøres for medlemmene sammen med innkallingen til møtet. Oppnås 2/3 flertall for oppløsning, kan oppløsning dog ikke skje før 2/3 flertall for oppløsning er bekreftet gjennom et ekstraordinært Årsmøte som skal avholdes 1-en- måned senere. Innkalling til dette siste Årsmøtet skal kunngjøres for medlemmer og NROFs sekretariat senest 3 uker før det avholdes.  |
| 2 |  | Sammenslåing med andre avdelinger anses ikke som oppløsning og skal behandles i samsvar med § 10. |
| 3 |  | I tilfelle oppløsning søkes gjeldsposter dekket så langt beholdningen rekker. Tiloversblevne midler tilfaller NROF sentralt for disponering i henhold til NROFs formål. |
| 4 |  | Eiendeler eller midler som er kommet avdelingen i hende ved donasjon eller liknende, disponeres i henhold til de klausuler som lå til grunn for donasjonen. |
| 5 |  | Ved oppløsning overføres medlemmene til en tilstøtende avdeling. |
| **§10 – Sammenslåing** |
| 1. |  | Avdelinger kan bare slås sammen etter årsmøtevedtak med minst 2/3 flertall. Forslag om sammenslåing kunngjøres for medlemmene sammen med innkallingen til møtet.  |
| 2. |  | Aktiva tilfaller den nye avdelingen. |
| **§11 – Approbasjon** |
|  |  | Disse vedtektene ble vedtatt på NROF avdeling Kongsberg sitt årsmøte 11. februar 2025. Vedtektene ble behandlet av Forbundsstyret med følgende vedtak: |